> Ur Sadorn a 1884 , e sko dorn an Neñv war e zor . Goude bezañ bet > dilabour , ur sizhunvezh - pad , n ' eus gwenneg toull ebet ken en e chakod > ha setu - eñ dic ' houest da brenañ boeson ha koulskoude ez eus prez bras > ennañ kaout dioutañ . War - dro kreisteiz , gant e vreur yaouank Fulub , e > troont en ur c ' horn - straed , e - lec ' h ma tremen ar vicherourion goude > bezañ paket o gopr ; moarvat , hini pe hini a bedo anezho evit ur > banne . Tremen ha saludiñ a reont , met n ' eo kouviet gant nikun anezho . > Ur sac ' had droug a ya ennañ ; bezañ dioueret eus an alkool a zo tenn > dezhañ , gloazet eo avat gant krizder e geneiled a baeas dezho alies > troiadoù en tavarnioù . A - herr setu eñ d ' ar gêr . Souezhet - mik eo e vamm > ouzh e welout o tegouezhout ken abred ha diwar an dour . E vamm ! Setu > ma peg ennañ ar soñj ez eo bet ken dianaoudek en he c ' heñver . Dister > eo bet ar skodenn roet dezhi , rak e holl voneiz a ya en evadegoù . > Bremañ avat , ez eo rannet e galon da vezañ he lezet ganti en hec ' h > unan , pa oa eñ o lonkañ , emgar an tamm anezhañ . D ' ar c ' houlz - se , en > Iwerzhon , e oa dibaot ober ul le evit un den hag a venne en em zizober > eus an alkool . Goude ar pred , chomet e - unan gant e vamm , e tiskleir > dezhi a - daol trumm : " Mont a rin da ober ul le a zirwest , a emziouer " . > " En anv Doue , kerzh d ' hen ober , met arabat dit en em ouestlañ , mar ne > zalc ' hez ket d ' az ker " . " Va mamm , emezañ , dirak Doue e touin " . Goude > bezañ en em fi - chet , ez a da Gelenndi ar Groaz Santel da c ' houlenn ur > beleg ha da gofes . War ali evezhiek an den - a - iliz , e ra gouestl evit > tri miz hepken . Antronoz , ez a d ' an oferenn pemp eur e iliz S . Frañsez > C ' havier , e kedun hag e tistro renevezet . Hogen , evit chom leal d ' al > le - se , e vo kriz ar stourm ; setu perak e tiviz Matt keduniñ bemdez > evit perc ' hennañ an nerzh speredel ret evit derc ' hel d ' e zisentez . Ar > gwashañ mare eo ar sec ' hed , d ' an noz , goude al labour . Evit diwall > ouzh ar mesatiz , an hoaladur , en em laka an nevez - kanttroad d ' ober > baleadennoù e kêr . . .